tartuNLP/wikipedia-smugri-20251201 huggingface dataset:
Allison Stokke

Allison Stokke (s. 22. maaliskuuta 1989 Newport Beach) on yhdysvaltalainen seiväshyppääjä Orangen piirikunnasta, Kaliforniasta. Hänestä tuli ulkonäkönsä ansiosta internetilmiö vuonna 2007.
Ura.
Vuonna 2004 Stokke voitti Kalifornian osavaltion mestaruuden 15 vuoden ikäisenä ja rikkoi useita kansallisia ennätyksiä ikäluokassaan. Seniorivuotenaan Newport Harbor High Schoolissa hän saavutti 414 cm, joka oli sinä vuonna kansallisella tasolla toiseksi paras tulos naisseniorille.
Toukokuussa 2008 Stokke voitti CIF-Southern Section Mastersin. Kesäkuussa hän eteni osavaltion finaaleihin tuloksella 373 cm, mutta jäi lopulta kilpailussa neljänneksi. Stokke sanoi, että hän tunsi kipua jaloissaan, mikä vaikeutti vauhdinottoa. Vuodesta 2008 lähtien Stokke on hypännyt opinahjonsa Kalifornian yliopiston (Berkeley) väreissä.
Toukokuussa 2009 Sacramentossa Stokke rikkoi kaksi vuotta vanhan oman ennätyksensä ja kirjasi uudeksi lukemaksi 421 cm. Nykyisen ennätyksensä 436 cm hän hyppäsi Livermoressa kesäkuussa 2012. Halliennätys 426 cm syntyi Seattlessa maaliskuussa 2011.
Stokke kilpailee edelleen, ja tammikuussa 2015 hän hyppäsi Renossa hallituloksen 415 cm.
Julkisuus.
Toukokuussa 2007 Stokkesta tuli yllättäen Internet-ilmiö, kun suosittu urheiluaiheinen blogi kehui hänen ulkonäköään. 29. toukokuuta Stokkesta ja hänen suosiostaan tuli etusivun uutinen "The Washington Postissa". Kaikki tämä huomio ei kuitenkaan ollut 18-vuotiaan seiväshyppääjän mieleen. Tapaus herätti keskustelua internetin voimasta, oikeudesta yksityisyyteen sekä kaksinaismoraalista, joka liittyy naisurheilijoiden arviointiin ulkonäön eikä niinkään saavutusten perusteella. "Der Spiegel" nimesi verkkosivuillaan kesäkuussa 2007 Stokken ”seksisymboliksi vasten tahtoaan”.
Maatiaisperuna

Maatiaisperuna on luonnossa kasvatettu perunalajike ilman tietoista kasvinjalostusta.
Suomessa oli 1900-luvun alussa runsaasti maatiaisperunoita, vaikka jo 1800-luvun lopulta jalostettuja brittiläisiä ja yhdysvaltalaisia lajikkeita kasvatettiin. Ensimmäiset Suomessa jalostetut perunat jalosti Hankkijan kasvinjalostuslaitos Tammiston koetilalla.
Suomalaiset maatiaisperunat ovat pääasiassa kadonneet. Suomesta on tallella vain kaksi maatiaista, Karjalan eli Wärtsilän musta ja Lemin punainen.
To

To tarkoittaa seuraavia:
Henkilöt.
To on seuraavien henkilöiden nimi:
Ruokaperuna

Ruokaperuna on elintarvikkeena tai elintarvikkeen valmistuksessa käytettävä peruna.
Suomen viljellyimmät ruokaperunalajikkeet vuonna 2022 olivat suosituimmuusjärjestyksessä Annabelle, Melody, Solit, Afra, Colomba, Gala, Marabel, Lady Claire, Sunita ja Innovator.
Bryce Lampman

Bryce Lampman (s. 31. elokuuta 1982 Rochester, Minnesota, Yhdysvallat) on yhdysvaltalainen jääkiekkopuolustaja.
Ura.
Lampman pelasi ennen ammattilaisuraansa muutamassa eri yliopisto- tai junioriliigassa, USHL:ssä, NCAA:ssa sekä WHL:ssä. New York Rangers varasi Lampmanin kesällä 2001. Ammattilaisuransa hän aloitti kaudella 2002–2003 Rangersin farmijoukkue Hartford Wolf Packissa AHL:ssä, ja oli siellä joukkueensa tukipilari. Lampman pelasi viiden kauden ajan Rangersin organisaatiossa. Hän pääsi pelaamaan kaiken kaikkiaan kymmenen NHL-ottelua, mutta pääosin hän pelasi farmiseura Hartfordissa. 
Kesäkuussa 2007 Lampman teki sopimuksen SM-liigaseura TPS:n kanssa . Hän ei ehtinyt kuitenkaan pelata TPS:ssa otteluakaan, sillä hän teki heinäkuussa sopimuksen NHL-seura Tampa Bay Lightningiin, joka oli hankkinut hänet Rangersista vaihdossa Mitch Fritziin . Lampman pelasi alkukauden, 16 ottelua, Tampa Bayn farmiseura Norfolk Admiralsissa, kunnes hänet myytiin Dallas Starsiin, josta Tampa Bay sai vaihdossa puolustaja Mario Scalzon. Dallas lähetti Lampmanin heti farmiseura Iowaan ja hän ei pelannut peliäkään Dallasissa. 
Kaudella 2008–2009 Lampman pelasi venäläisessä KHL-liigassa pelaavassa Amur Habarovskissa. Heinäkuussa 2009 hän solmi sopimuksen St. Louis Bluesin kanssa. Kaudella 2009–2010 Lampman pelasi 54 ottelua AHL:n Peoria Rivermenissä, mutta yhtään NHL-ottelua hän ei pelannut. Seuraavalla kaudella hän pelasi viisi ottelua AHL:n Houston Aerosissa, kunnes siirtyi DEL-liigan ERC Ingolstadtiin, jossa pelasi 24 runkosarja- ja neljä pudotuspeliottelua. Kaudeksi 2011–2012 Lampman siirtyi DEL-liigan Hannover Scorpionsiin.
Lampman pelasi yhden kauden Scorpionsossa ja teki sen jälkeen sopimuksen ECHL-liigan Orlando Solar Bearsin kanssa.
Tiffany (laulaja)

Tiffany Renee Darwish (s. 2. lokakuuta 1971) on yhdysvaltalainen poplaulaja, jonka suosio oli suurimmallaan 1980-luvun loppupuolella. 
Tiffanyn parhaiten menestyneitä hittejä ovat olleet Yhdysvaltain singlelistan ykkösiksi nousseet vuonna 1987 ilmestyneet "I Think We're Alone Now" ja "Could've Been". Saman vuoden debyyttialbumi "Tiffany" oli myös listaykkönen Yhdysvalloissa ja kakkonen Britanniassa. Laulajan ura levytysura jatkuu edelleen.
Tiffany avioitui vuonna 1992 maskeeraaja Bulmaro Garcian kanssa, ja heille syntyi poika 17. syyskuuta 1992.
Robert Mulliken

Robert Sanderson Mulliken (7. kesäkuuta 1896 – 31. lokakuuta 1986) oli yhdysvaltalainen fyysikko ja kemisti. Hän sai vuonna 1966 Nobelin kemianpalkinnon perusteellisesta työstä sidosten ja molekyylien elektronirakenteen parissa. 
Elämä.
Mulliken syntyi Newburyportissa Massachusettsissa. Hänen isänsä, Samuel Parsons Mulliken, oli orgaanisen kemian professori MIT:ssä. Lapsena Mulliken oli erityisen kiinnostunut puista ja kasveista ja oppi nopeasti niiden nimet ja niiden luokituksen.
Mulliken valmistui Newburyportin high schoolista vuonna 1913 ja pääsi jatkamaan opiskelua MIT:iin. Isänsä tavoin hän valitsi pääaineekseen kemian. Yliopisto-opiskelijana hän teki ensimmäisen tieteellisen tutkielmansa:" Orgaanisten kloridien synteesistä". Mulliken ei ollut täysin varma tulevaisuudestaan, joten hän päätti sisällyttää opiskeluihinsa myös kemiantekniikan kursseja. Mullikenista tuli kandidaatti vuonna 1917, ja hän väitteli tohtoriksi vuonna 1921 Chicagon yliopistossa.
Mulliken meni jouluaattona 1929 naimisiin Mary Helen von Noén kanssa, ja he saivat myöhemmin kaksi tytärtä.
Teresa De Rita-Cavlek

Teresa De Rita-Cavlek (s. 12. heinäkuuta 1971 Espoo) on suomalainen fysioterapeutti, kuntosaliohjaaja, televisiojuontaja ja studio-ohjaaja, joka tunnetaan parhaiten "Yllytyshullut" ja "Me Kastelijat" -ohjelmista. Hän on myös kilpaillut menestyksekkäästi fitness-kisoissa Suomessa ja ulkomailla sekä näytellyt muutamien elokuvien sivurooleissa. De Rita-Cavlek on johtanut Kauniaisissa yksityistä Move!-kuntokeskusta. Nykyään (kevät 2024) hän toimii studio-ohjaajana MTV3-kanavalla.
K’naan

Keinan Abdi Warsame (; ; s. 1. helmikuuta 1978 Mogadishu, Somalia), taiteilijanimeltään K’naan () on somalialainen, nykyään Kanadassa asuva maailmanmusiikin ja hip hopin esittäjä.
K’naan tutustui hip hop -musiikkiin jo lapsuudessaan Somaliassa. Hänen isänsä oli muuttanut taksikuskiksi New Yorkiin ja lähetti pojalleen muun muassa Nasin ja Rakimin julkaisuja. 13-vuotiaana K’naan lähti äitinsä ja kahden sisaruksensa kanssa Mogadishusta suvun seuraksi Harlemiin, mutta jo pian hän muutti Ontarion Rexdaleen, jossa oli huomattava somaliyhteisö. 
K’naan aloitti räppäämisen opittuaan englannin kielen sujuvammin. Hänet nosti kansainväliseen maineeseen kesäkuussa 2005 BMG Musicin kautta julkaistu albumi "The Dusty Foot Philosopher".
Fish

Derek William Dick eli Fish (s. 25. huhtikuuta 1958, Dalkeith, Midlothian) on skotlantilainen progressiivisen rockin laulaja-lauluntekijä. Hän toimi vuosina 1981–1988 yhtyeessä Marillion. 
Fish on Marillionista lähtönsä jälkeen julkaissut lukuisia sooloalbumeita.
Fishin soolodiskografia.
Albumit.
Livealbumit.
Osa livetaltioinneista on julkaisuja jotka ovat olleet rajoitetusti saatavilla kiertueiden aikaan tai tilattavissa artistilta. Näistä on osa sittemmin julkaistu virallisesti.
Hakamato

Hakamato on koirilla, kissoilla, susilla ja ketuilla sisäloisena esiintyvä sukkulamato. Yleisimmät hakamadot ovat koiran hakamato ("Ancylostoma caninum") ja koiran ja kissan hakamato ("Uncinaria stenocephala"). Eläimeen hakamato pääsee joko ihon tai suun kautta, josta se kulkeutuu suolen limakalvolle imemään verta. Pennut voivat saada hakamatotartunnan emoltaan ennen syntymää. Hakamato voi aiheuttaa anemiaa tai suolistotulehduksen.
Hakamato on myös yleinen loinen ihmisillä kehitysmaissa. Länsimaista se on lähes kadonnut lähinnä wc:n yleistymisen myötä.
Hakamatojen ja muiden sisäloisten torjuntaan käytetään lääkkeitä, joissa vaikuttavana aineena on flubendatsoli (C16H12FN3O3, CAS-numero 31430-15-6).
Hakamatoja on käytetty menestyksellisesti Colitis ulcerosan eli haavaisen paksusuolen tulehduksen hoidossa.
Steve Hogarth

Steve Hogarth (s. 14. toukokuuta 1956 Kendal, Englanti) on Marillion-yhtyeen nykyinen laulaja. Hän liittyi yhtyeeseen Fishin lähdettyä siitä 1980-luvun viimeisinä vuosina. Hän oli aiemmin toiminut yhtyeissä The Europeans ja How We Live. Hänellä on ollut sivuprojekteja myös Marillionin aikana.
Gaston Bachelard

Gaston Bachelard (27. kesäkuuta 1884 Bar-sur-Aube, Ranska – 16. lokakuuta 1962 Pariisi, Ranska) oli ranskalainen kirjailija ja filosofi ja Académie des sciences morales et politiquesin jäsen.
Bachelard oli 1919–1930 Sorbonnen fysiikan ja kemian professori ja 1940–1954 historian ja tieteen filosofian professori.
Bachelardin merkittävimmät työt ovat tieteenfilosofian ja poetiikan alalla, lisäksi hän oli kiinnostunut muun muassa kuvittelukyvystä ja psykoanalyysista. Bachelard otti käyttöön käsitteet ”epistemologinen este” ("obstacle épistémologique") ja ”epistemologinen halkeama” ("rupture épistémologique") tieteenfilosofiassaan. Hän on vaikuttanut moniin ranskalaisiin filosofeihin 1900-luvun jälkimmäisellä puoliskolla, mukaan lukien Michel Foucault ja Louis Althusser.
Suomennetussa teoksessaan "Tilan poetiikka" Bachelard pohtii inhimillisen täälläolon tilallisuutta erityisesti poeettisen kuvittelun kautta.
Ognjen Koroman

Ognjen Koroman (serb. "Огњен Короман", s. 19. syyskuuta 1978, Pale, Jugoslavia) on serbialainen jalkapalloilija, joka edusti venäläistä Krylja Sovetovia kaudella 2011–2012. Koromann on keskikenttäpelaaja. 
Krylja Sovetovia ennen Koroman edusti Belgradin Punaista Tähteä, jossa hän pelasi lainalla venäläisestä FC Terek Groznysta. Koroman on edustanut uransa aikana myös serbialaisia Radnički Kragujevacia, Spartak Suboticaa ja OFK Beogradia, venäläistä Dynamo Moskovaa sekä lainasopimuksella englantilaista Portsmouthia, jossa hän pelasi vuosina 2006–2007 neljä valioliigaottelua.
Maajoukkuetasolla Koroman edustaa Serbiaa. Hän on pelannut 33 A-maaottelua ja tehnyt niissä yhden maalin. Hän oli mukana myös 2006 MM-kisoissa Serbia ja Montenegron joukkueessa.
Suomen Geologinen Seura

Suomen Geologinen Seura (SGS, oik. "Suomen Geologinen Seura - Geologiska Sällskapet i Finland ry") on suurin ja vanhin geologian alan yhdistys Suomessa. Se perustettiin vuonna 1886 ja jäseniä siinä on noin 900. Järjestö julkaisee omaa vertaisarvioitua tiedejulkaisua ja järjestää geologian alan tutkimusta edistäviä tapahtumia. 
Yhdistyksen puheenjohtaja on tavallisesti geologian alalla tunnettu tutkija tai tutkimusjohtaja. Hallitukseen valitaan tyypillisesti alan tutkijoita ja konsultteja. Aiempia puheenjohtajia ovat olleet mm. Ilmari Haapala, Carl Ehlers, Mikael Fortelius ja Elias Ekdahl. 
Julkaisutoiminta.
Seura julkaisee vertaisarvioitua tiedejulkaisua Bulletin of the Geological Society of Finland. Julkaisu ilmestyy kahdesti vuodessa. 
Seuran jäsenlehti "Geologi" perustettiin 1949. Se julkaisee alan uutisia, katsauksia ja artikkeleita. Lehteä jaellaan SGS:n jäsenten keskuuteen, joihinkin kirjastoihin ja alan harrastajille. 
Muu toiminta.
Yhdistys järjestää useita kertoja vuodessa tieteellisiä kokouksia, jotka pidetään tavallisesti Tieteiden talolla Helsingissä. Kokouksissa geologian alan asiantuntijat pitävät esitelmiä.
Lisäksi yhdistys osallistuu erilaisten tapahtumien, kuten tieteellisten konferenssien ja ekskursioiden järjestämiseen. Ekskursioita järjestetään lähes joka vuosi joko Suomeen tai ulkomaille.
Eskola-mitali.
Suomen merkittävin geologian alan tutkimuspalkinto on Suomen geologisen seuran jakama Pentti Eskolan mukaan nimetty Eskola-mitali. Mitali on 18 karaatin kultaa, painaa 158 grammaa ja sen on suunnitellut kuvanveistäjä Heikki Häiväoja. Ensimmäinen Eskola-mitali annettiin Pentti Eskolalle. Mitalin vastaanottajat ovat listassa (myöntövuosi suluissa):
Michael Polanyi

Michael Polanyi (syntyjään Mihály Polányi; 11. maaliskuuta 1891 Budapest, Itävalta-Unkari – 22. helmikuuta 1976 Northampton, Yhdistynyt kuningaskunta) oli unkarilais-brittiläinen tutkija, joka toimi kemian, taloustieteen ja filosofian aloilla.
Opiskelu ja ura yliopistossa.
Ensimmäisen maailmansodan jälkeen hän kiinnostui termodynamiikasta ja kvanttiteoriasta ja ilman ohjausta suoritti tohtorin tutkinnon (Ph.D.). Tämän jälkeen hän työskenteli Kaiser Wilhelm-instituutissa fysikaalisen kemian laitoksella ja nimitettiin vuonna 1933 fysikaalisen kemian professoriksi Manchesterin yliopistoon.
Tutkijana.
Fysikaalisessa kemiassa Polanyi tutki reaktiokinetiikkaa, röntgensäteiden taipumista (diffraktio) ja kaasujen adsorboitumista. Hänen päätutkimusalansa oli kuitenkin reaktiokinetiikka, johon hän sovelsi termodynamiikkaa ja kvanttiteorioita. Vuonna 1931 hän yhdessä Henry Eyringin kanssa ensimmäistä kertaa kaasukinetiikan perustutkimuksessa käytti heidän yhdessä luomaa semiempiiristä potentiaalienergiapintaa &lt;chem&gt;H + H_2&lt;/chem&gt;-reaktion dynamiikkalaskuissa. Tämän jälkeen hän 1930-luvulla teki perustutkimusta alkeisreaktioista ja liuosreaktioista. Hän tutki Eyringin kehittämää siirtymätilateoriaa ja sovelsi sitä reaktioihin joissa reaktiopaine vaikuttaa kinetiikkaan.
Filosofiassa hän vaikutti erityisesti tieteenfilosofiassa, jossa hän alkoi vastustaa vallitsevaa positivismia. Polanyin mukaan se epäonnistui hiljaisen tiedon ja mielikuvituksen luovan roolin tunnistamisessa. Hän sovelsi tieteenfilosofiaansa myös taloustieteeseen vertaamalla tiedeyhteisön toimintaa vapaisiin markkinoihin.
Lisätietoa.
Michael Polanyin poika John Charles Polanyi palkittiin vuonna 1986 Kemian Nobel-palkinnolla reaktiodynamiikan tutkimuksistaan.
Polanyista tuli katolisen kirkon jäsen 28-vuotiaana. Uskonnolliset kirjoittajat ovat viitanneet Polanyin kirjoituksiin useasti.
Hanna Hauru

Hanna Marita Hauru (1. marraskuuta 1978 Oulu – 18. heinäkuuta 2021) oli suomalainen kirjailija. Häneltä on julkaistu neljänovellikokoelmaa ja viisi pienoisromaania. Hauru opetti kirjoittamista Tampereen Viita-akatemiassa ja oululaisen Huutomerkki ry:n kurssilla sekä Limingan Taidekoulun sanataiteen opettajana. Hanna Hauru oli töissä toimittajana sanomalehti "Kansan Tahdossa" tammikuusta 2002 helmikuuhun 2004. 
Haurun runollista kieltä ja pohjoiseen sijoittuvia tarinoita on verrattu Timo K. Mukan, Rosa Liksomin ja Maria Jotunin tuotantoon. Liksomin tavoin Hauru kuvaa maaseutuelämän ja kaupungin vastakkainasetelmaa, jossa kaupunki edustaa vapautta ja uudistumista. Maaseudun valttina taas on voimaannuttava luonto. Haurun teosten maailma on kuitenkin useimmiten karu ja rikkirevitty, julmuudessaan ja terävyydessään inhorealistinen. Myös myyteillä ja symboleilla on vahva osa kerronnassa.
Novellikokoelmassaan "Muuttoliike" Hauru uudisti kerrontaansa tuomalla aiempaa suoremmin mukaan huumorin eri ulottuvuuksia. Siinä, Haurun neljännessä teoksessa, henkilöhahmot syvenevät ja pehmenevät, ja soljuva kieli jättää aiempaa enemmän tilaa vivahteille.
Teoksellaan "Jääkansi", joka on pienoisromaani sotien jälkeisestä elämästä pohjoisen pitäjissä, hän oli vuonna 2017 Finlandia-palkintoehdokkaana.
Hanna Haurun viimeiseksi teokseksi jäi pienoisromaani Viimeinen vuosi. 
Haurun tekstejä on julkaistu myös lehdissä "Kaltio", "Voima" ja "Rihmasto"-verkkolehti sekä harrastajakirjoittaja-antologiassa "Esille jotta muistaisit" (Oulu-opisto 2000).
Hauru sairasti kroonista haimatulehdusta, joka ajan mittaan johti ensimmäisen tyypin diabetekseen.
Santiago Solari

Santiago Hernán Solari (s. 7. lokakuuta 1976 Rosario, Argentiina) on argentiinalainen entinen jalkapalloilija ja nykyinen valmentaja. Pelaajaurallaan 185 senttimetriä pitkän Solarin pelipaikka oli keskikentän vasemmalla laidalla. Solarilla on myös Espanjan kansalaisuus.
Solari aloitti ammattilaisuransa Newell's Old Boysissa. Hän ehti edustaa kotimaassaan myös Renato Cesarinia ja River Platea, kunnes siirtyi Espanjaan, Atlético Madridiin. Vuonna 2000 Atléticon pudottua pääsarjatasolta Solari vaihtoi punavalkoisen paidan paikalliskilpailija Real Madridin valkoisiin väreihin. Alkuvaikeuksien jälkeen Solari nousi Realissa tärkeään rooliin ja teki kansainvälisen läpimurtonsa hyvien Mestarien liiga -otteluiden jälkeen. Peliaika kuitenkin väheni, ja kauden 2004–2005 jälkeen hän siirtyi italialaiseen Interiin kolmen vuoden sopimuksella. Realissa Solari ehti voittaa Espanjan-mestaruuden kahdesti ja lisäksi kertaalleen Mestarien liigan, Intercontinental Cupin ja UEFA Super Cupin. Interissä hänen meriittilistalleen on lisätty kolme Italian-mestaruutta ja Coppa Italian voitto.
Solarin suvusta löytyy muitakin tunnettuja jalkapalloilijoita. Hänen pikkuveljensä Esteban edustaa kyproslaista Apoelia, setä Jorge edusti Argentiinaa 1966 MM-kilpailuissa ja serkku Fernando Redondo pelasi urallaan muun muassa Real Madridissa ja Milanissa.
Argentiina.
Solari pelasi Argentiinan maajoukkueessa 11 ottelua. Debyyttinsä hän teki Espanjaa vastaan marraskuussa 1999.
Niina Hakalahti

Niina Hakalahti (s. 19. elokuuta 1966 Oulu) on suomalainen kirjailija, runoilija, toimittaja ja kirjoittajakouluttaja.
Hakalahti valmistui ylioppilaaksi Merikosken lukiosta vuonna 1985 ja filosofian maisteriksi Oulun yliopistosta vuonna 1993. Hän opiskeli pääaineenaan kirjallisuutta ja sivuaineina Rooman kirjallisuutta sekä aate- ja oppihistoriaa. Hän on opiskellut myös aikuiskasvatusta ja kirjallisuuden teoriaa.
Hakalahti on työskennellyt muun muassa Räisälän kansanopiston kirjallisuuden ja luovan kirjoittamisen opettajana (1993–1994), Hämeen läänin kirjallisuuden ohjaavana läänintaiteilijana (1994–1997) sekä Pirkanmaan kirjallisuuden läänintaiteilijana (1998–2002). Hän on toiminut Tampereella sijaitsevan Viita-akatemian vastaavana opettajana vuodesta 2006.
Hakalahden kaunokirjallinen tuotanto sisältää runokokoelmia, romaaneja ja "Tuukka Omar" -lastenkirjoja. Runoissaan hän on käsitellyt erotiikkaa ja rakkautta sekä arjen kauneutta ja vaikeutta nuoren naisen näkökulmasta. Runokokoelmat "Ole sinä voinvärinen" (1993) ja "Jotkut ja toiset" (1997) saivat Tampereen kirjallisuuspalkinnon. Romaani "Hengenahdistusta" (2004) sijoittuu 2000-luvun alun Ouluun. Se on kolmekymppisen Sannan kehityskertomus ajalta, jolloin nuoruus vaihtuu aikuisuuteen. Romaanissa "Uimataito" Hakalahti käsittelee uussuomalaisten arkea. Vuonna 2014 Hakalahden lastenkirja "Tuukka-Omar ja minilapset" sai LukuVarkaus-palkinnon.
Hakalahti asuu Tampereella. Hän asui Oulussa vuosina 1966–1991. Taidemaalari Juhani Hakalahti oli Niina Hakalahden isä.
Guillermo Barros Schelotto

Guillermo Barros Schelotto (s. 4. toukokuuta 1973, La Plata, Argentiina) on argentiinalainen entinen jalkapalloilija ja nykyisin jalkapallovalmentaja, joka valmentaa argentiinalaista Boca Juniorsin joukkuetta.
Barros Schelotto on edustanut uransa aikana myös Gimnasia y Esgrima La Plata ja Boca Juniorsia. Yhteensä hän pelasi noissa seuroissa lähes 400 ottelua Argentiinan liigaa ja teki otteluissa yli sata maalia.
Argentiinan maajoukkueessa Barros Schelotto debytoi vuonna 1998. Hän on pelannut kymmenen A-maaottelua mutta ei ole tehnyt yhtään maalia.
Modjo

Modjo oli vuosina 2000 - 2002 toiminut ranskalainen house- ja popmusiikin duo, jonka jäsenet olivat tuottaja Romain Tranchart ja laulaja Yann Destagnol.
Tranchartin ja Destagnolin musiikillinen yhteistyö alkoi vuonna 1998. Kokoonpano nousi listojen kärkeen eri puolilla maailmaa hittisinglellään "Lady (Hear Me Tonight)" vuonna 2000. 
Modjon tähän mennessä ainoa studioalbumi "Modjo" julkaistiin vuonna 2001. "Lady (Hear Me Tonightin)" lisäksi yhtye sai mainetta mm. singlellään "Chillin'" samana vuonna. 
Modjo leimataan "Lady (Hear Me Tonightin)" kansainvälisen menestyksen johdosta monesti yhden hitin ihmeeksi. Kyseinen kappale ilmestyi myös NRJ-kokoelmalevyllä "One Hit Wonders II". Modjo sai vuonna 2000 parhaan ranskalaisen esiintyjän MTV Europe Music Awardin.
Ässärykmentti

Ässärykmentti eli Sörkan rykmentti oli talvi- ja jatkosodassa helsinkiläisistä Sörnäisten ja Kallion kaupunginosien reserviläisistä koottu joukko-osasto:
Kristian Alfonso

Kristian-Joy Alfonso (s. 5. syyskuuta 1963 Brockton, Massachusetts) on yhdysvaltalainen televisionäyttelijä ja entinen malli. Hänen tunnetuin roolinsa on Hope Williams Brady amerikkalaisessa saippuasarjassa "Päivien viemää".
Hän aloitti uransa taitoluistelijana jo nuorena ja voitti kultamitalin junioriolympialaisissa. 13-vuotiaana Alfonso joutui vakavaan kelkkailuonnettomuuteen, joka lopetti hänen luistelu-uransa, ja aloitti sen jälkeen mallintyöt. 15. ikävuoteen mennessä hän oli ollut 30 lehden kannessa, mukaan lukien "Vogue" ja "Harper’s Bazaar". Alfonso sai vuonna 1981 roolin televisioelokuvasta "The Starmaker". Vuonna 1983 hän aloitti Hope Williamsin roolissa saippuaoopperassa "Päivien Viemää" ("Days of our Lives"). Silloin hänen hahmonsa oli rakastunut komeaan Bo Bradyyn (Peter Reckell). 
Alfonso lähti "Päivien viemää" -sarjasta maaliskuussa 1987, saatuaan kahden vuoden sopimuksen saippuaooppera "Falcon Crestistä" Pilar Ortegan roolissa. Hän teki "Päivien viemiin" nopean näyttäytymisen Hopen roolissa vuonna 1990; tällöin sarjan juonessa Hope-hahmoa pidettiin kuolleena. 
Alfonso palasi takaisin sarjaan toukokuussa 1994 "Ginana", muistinsa menettäneenä Hopena. Juonen edetessä paljastui, että paha Stefano DiMera (Joseph Mascolo) oli aivopessyt Hopen luulemaan itseään prinsessa Gina Von Amburgiksi. Siitä lähtien Alfonso on jatkanut rooliaan sarjassa aina 2000-luvulle saakka.
"Päivien viemää" -sarjan ohella Alfonso on tehnyt lukuisia vierailevia rooleja 1990-luvun sarjoissa, kuten "Ihmemies MacGyver", "Full House", "Murhasta tuli totta", "Melrose Place" ja "Baywatch". Hän myös näytteli vuonna 1993 elokuvassa "Villi pako", jonka pääosassa oli Dolph Lundgren.
Alfonso on ollut naimisissa kaksi kertaa ja hänellä on kaksi poikaa (s. 1990 ja 2002) sekä poikapuoli.
Villers-la-Ville

Villers-la-Ville () on kunta Belgiassa, ranskankielisessä Vallonian Brabantin provinssissa. 1. tammikuuta 2007 kunnassa oli 9 704 asukasta ja asukastiheys 205 as./km². Asukkaista naisia oli 4 097 ja miehiä 4 797. Pinta-alaa Villers-la-Villellä on 47,45 neliökilometriä. Kunnan pormestarina toimii Emmanuel Burton.
Kunnassa sijaitsevat Villersin luostarin rauniot. Luostari oli yksi Euroopan tärkeimmistä sisterssiläisluostareista.
Kuntaan kuuluvat seuraavat kylät: Marbais, Mellery, Sart-Dames-Avelines, Tilly ja Villers-la-Ville.
Johann Tilly, joka kuului katolilaisten tärkeimpiin komentajiin kolmikymmenvuotisessa sodassa, syntyi Villers-la-Villessä vuonna 1559.
Yhdystie 1633

Yhdystie 1633 on Mäntsälän Lukon kylän ja Pukkilan Savijoen välinen yhdystie. Tie päättyy Savijoella Orimattilan ja Pukkilan väliselle yhdystielle 1635.
C. L. R. James

Cyril Lionel Robert James (4. tammikuuta 1901 – 19. toukokuuta 1989) oli marxilainen yhteiskuntateoreetikko, toimittaja ja kirjailija. Trinidad ja Tobagossa syntynyt James muutti Lontooseen vuonna 1933. Hän osallistui aktiivisesti trotskilaiseen maailmanliikkeeseen.
Elämä.
James syntyi 4. tammikuuta 1901 Port of Spainissa, Trinidadissa ja opiskeli Queens Royal Collegessa. Vuonna 1938 hän julkaisi vaikutusvaltaisen kirjansa "The Black Jacobins: Toussaint L’Ouverture and the San Domingo Revolution", joka käsittelee Haitin itsenäistymiseen johtaneita orjakapinoita. Samana vuonna James muutti Yhdysvaltoihin. Yhdysvaltojen-vuosiensa aikana hän tapasi Lev Trotskin Meksikossa. Vuonna 1953 hänet karkotettiin Yhdysvalloista passirikkomusten vuoksi. James palasi Lontooseen, mutta pysyi mukana Johnson-Forest Tendencyssä, pienessä yhdysvaltalaisten radikaalien ja marxilaisten teoreetikkojen ryhmässä.
Vuonna 1958 James palasi Trinidadiin. James vaikutti moniin Black Power -liikkeen kannattajiin. Hän vietti elämänsä viimeiset vuodet opettaen ja luennoimalla eri puolilla maailmaa.
Alkusammutin

Alkusammutusvälineillä tarkoitetaan yhden henkilön käyttöön soveltuvia itse kohteessa tai sen välittömässä läheisyydessä olevia helposti käsille saatavia sammutusvälineitä, jotka sopivat erityisesti palonalkujen ja pienehköjen palojen sammuttamiseen. 
Alkusammutuskalustoa ovat käsisammuttimet, pikapalopostit ja sammutuspeitteet. Alkusammuttimet on sijoitettava näkyvään paikkaan. Niiden eteen ei saa edes tilapäisesti sijoittaa mitään, mikä estää niiden näkymisen ja nopean käyttöönoton. Sammuttimen noutomatka ei saisi olla 20 metriä pidempi ja tilan jokaisesta pisteestä tulisi nähdä ainakin kahden sammuttimen sijoitus.
Pure Holocaust

Pure Holocaust on norjalaisen black metal -yhtye Immortalin toinen studioalbumi, joka on julkaistu vuonna 1993.
Kokoonpano.
Levyn kansitekstin mukaan rummut soitti Erik, mutta hän oli rumpalina vain kahdella keikalla ja pääsi levyn kanteen. Levyllä rummut soittaa Abbath.
Mauno Jussila

Mauno Nikolai Jussila (15. elokuuta 1908 Vahto – 3. marraskuuta 1988 Turku) oli suomalainen agrologi ja maanviljelijä sekä Maalaisliiton–Keskustapuolueen kansanedustaja ja ministeri.
Jussilan vanhemmat olivat maanviljelijä Albert Nikolai Jussila ja Lovisa Aleksandra Koivisto. Hän kävi kansakoulun ja suoritti maamieskoulun 1930 ja pienviljelysneuvojaopiston 1933. Jussila oli Liedon maamiesseuran maatalousneuvojana 1934–1935, Pienviljelijäin keskusliiton pienviljelysneuvojana ja piirikonsulenttina Turun piirissä 1935–1950 sekä Oy Turunmaan toimitusjohtajana 1950–1951. Hän toimi maanviljelijänä Maariassa vuodesta 1940 lähtien.
Jussila oli maalaisliiton kansanedustajana 1951–1965 ja keskustapuolueen kansanedustajana 1965–1970 edustaen Turun läänin eteläistä vaalipiiriä. Jussila toimi II valtiovarainministerinä Fagerholmin II hallituksessa 1956–1957 ja Fagerholmin III hallituksessa 1958–1959. Miettusen I hallituksessa 1961–1962 hän oli II sosiaaliministerinä ja Karjalaisen I hallituksessa 1963 Jussila oli ensin II valtiovarainministerinä ja joulukuussa 1963 kuuden päivän ajan valtiovarainministerinä. Viimeksi Jussila oli maatalousministerinä Virolaisen hallituksessa 1964–1966.
Jussila toimi presidentin valitsijamiehenä vuosien 1950, 1956, 1962 ja 1968 presidentinvaaleissa. Kunnallispolitiikassa hän oli mukana Maarian kunnanvaltuuston ja Turun kaupunginvaltuuston jäsenenä. Jussila oli myös Maalaisliiton puoluevaltuuskunnan ja keskushallituksen jäsen ja jäsenenä muun muassa Saaristoasiain neuvottelukunnassa ja MTK:n valtuuskunnassa.
Jussila sai kunnallisneuvoksen arvonimen 1971.
Lähteet.
Doutzen Kroes

Doutzen Kroes (s. 23. tammikuuta 1985) on alankomaalainen huippumalli.
Kroes syntyi Oostermeerin kylässä, Alankomaihin kuuluvassa Friisinmaan provinssissa. Hän on solminut useita sopimuksia suurten mallitoimistojen, kuten Women Milan ja Viva Paris, kanssa. Kroes on luonut kansainvälistä ja menestyksekästä uraa. Hän on esiintynyt "Voguen", "Timen", "Harper’s Bazaarin" ja "Numeron" kannessa. Hän myös esiintyy säännöllisesti Victoria's Secretin katalogissa, ja on esiintynyt heidän muotinäytöksessään vuosina 2005 ja 2006 ja 2008. Kroes on ollut mukana myös Guccin, Calvin Kleinin, Tommy Hilfigerin, Dolce &amp; Gabbanan, Versacen, Escadan, Valentinon sekä Neiman Marcusin kampanjoissa. 
Vuonna 2005 Vogue.comin käyttäjät valitsivat Kroesin vuoden malliksi. Saman vuoden elokuussa Kroes valittiin myös Calvin Kleinin "Eternity"-hajuveden keulakuvaksi ja huhtikuussa 2006 hän solmi kolmivuotisen sopimuksen L'Oréal Parisin kanssa.
Toukokuussa 2007 Kroes esiintyi American Voguen kannessa yhdessä Hilary Rhodan, Caroline Trentinin, Raquel Zimmermannin, Sasha Pivovarovan, Agyness Deynin, Coco Rochan, Jessica Stamin, Chanel Imanin, ja Lily Donaldsonin kanssa. Lehden numerossa heidät kaikki määriteltiin tuleviksi uuden sukupolven supermalleiksi, tämän hetken 'it-girleiksi'. Kroes oli maailman viidenneksi parhaiten palkattu malli vuonna 2009: hän ansaitsi 6 miljoonaa Yhdysvaltain dollaria.
Juho Tenhiälä

Juho Jalmar (Juho Jalmari) Tenhiälä (sukunimi vuoteen 1949 Saari) (21. heinäkuuta 1912 Hämeenkoski – 24. marraskuuta 1999 Hämeenlinna) oli suomalainen pastori, osastopäällikkö ja sosiaalineuvos. Hän oli kansanpuolueen ja keskustapuolueen kansanedustajana ja ministerinä 1950- ja 1960-luvuilla.
Tenhiälän vanhemmat olivat maanviljelijä "Juha Saari" ja emäntä "Iita Maria Savio". Hän pääsi ylioppilaaksi 1935 ja suoritti teologisen erotutkinnon ja vihittiin papiksi 1941. Pastoraalitutkinnon Tenhiälä suoritti 1944. Tenhiälä työskenteli aluksi maa-, metsä- ja sahatyössä sekä sepänsällinä ja myllärinä. Hän oli ylimääräisenä pappina Pieksämäellä 1941–1943 ja Viipurin läänin Uudellakirkolla 1943–1944, Lappeenrannan seurakunnan virallisena apulaisena 1945–1947 sekä Hangon varuskunnan pastorina 1947–1948. 
Tenhiälä toimi Hämeenlinnan papiston apulaisena 1948–1955, Kanta-Hämeen sotainvalidipiirin luottamuspappina 1949–1955, Töölön seurakunnan diakoniapappina 1956–1957, Hämeenlinnan tyttölyseon uskonnon ja sielutieteen vanhempana lehtorina 1957–1971 sekä Hämeen lääninhallituksen sosiaali- ja terveysosaston päällikkönä ja lääninsosiaalineuvoksena 1971–1977.
Tenhiälä oli kansanpuolueen kansanedustajana 1951–1965 ja liberaalisen kansanpuolueen kansanedustajana 1965–1966. Tenhiälä siirtyi keskustapuolueeseen 1966 ja oli puolueen kansanedustajana 1966–1970. Hän edusti Hämeen läänin eteläistä vaalipiiriä. Tenhiälä oli eduskunnan puolustusvaliokunnan puheenjohtajana 1962–1964 ja 1966. Kansanpuolueeseen kuuluessaan Tenhiälä toimi sosiaaliministerinä Virolaisen hallituksessa (1964–1966).
Tenhiälä oli presidentin valitsijamiehenä vuosien 1956, 1962 ja 1968 presidentinvaaleissa. Kunnallispolitiikassa hän oli mukana Hämeenlinnan kaupunginvaltuuston jäsenenä. Tenhiälä oli muun muassa Kirkolliskokouksen jäsen, Paasikivi-seurojen neuvottelukunnan puheenjohtaja ja "Mustalaislähetys ry":n hallituksen varapuheenjohtaja ja puheenjohtaja sekä yhdistyksen kunniapuheenjohtaja.
Tenhiälä oli naimisissa vuodesta 1938 "Alli Amanda Heikkilän" kanssa. Hänellä oli 5 lasta joista 1941 syntynyt Hannu Tenhiälä on toiminut keskustapuolueen kansanedustajana
ja Pohjois-Karjalan läänin maaherrana.
Tenhiälä sai sosiaalineuvoksen arvonimen 1970.
Mortimer Adler

Mortimer Jerome Adler (28. joulukuuta 1902 – 28. kesäkuuta 2001) oli yhdysvaltalainen aristoteelinen filosofi ja kirjailija. Hän työskenteli filosofian popularisoimiseksi.
Adler oli kotoisin New Yorkista. Hän opiskeli Columbian yliopistossa ja työskenteli Chicagon yliopistossa. Chicagossa hän perusti yhdessä Robert Hutchinsin kanssa Great Books of the Western World -ohjelman ja Great Books Foundationin, sekä Max Weismannin kanssa The Center for the Study of The Great Ideas -keskuksen. Adler perusti myös Institute for Philosophical Researchin vuonna 1952, toimi "Encyclopædia Britannican" toimittajana vuodesta 1949 sekä johti sen toimitustyötä vuodesta 1974.
Lokikirja

Lokikirja on laivoilla pidettävä päiväkirja, merilain (674/1994 Suomen asetuskokoelmassa) mukaiselta nimeltään "laivapäiväkirja". Lokikirjan alkuperäinen tarkoitus oli kirjata tasaisin aikavälein laivan nopeus, josta voitiin päätellä kuljettu matka. Tätä tietoa tarvitaan laivan sijainnin määrittämiseen navigoitaessa. Samoin lokikirjaan merkitään kaikki laivalla olijat.
Nykyään lokikirja sisältää monentyypistä informaatiota aluksen kulusta, olosuhteista ja tapahtumista. Lokikirjaan tehdään merkinnät vähintään päivittäin.
Kauppa-aluksissa lokikirjan pitovastuu kuuluu kulloinkin vahtia ajavalle perämiehelle tai päällikölle. Merilaki määrittää, että lokikirjaan tulee merkitä aluksen sijainti tai muu merkittävä seikka satamassa vuorokausittain ja merellä vahtivuoroittain. Kauppa-aluksen päällikkö vahvistaa aina allekirjoituksellaan lokikirjan merkinnät oikeiksi. Pienaluksissa ja veneissä lokikirjasta huolehtii päällikkö. 
Lokikirjaan kirjataan paitsi kulku-, tankkaus- ja proviantintäydennysmerkinnät myös septitankin tyhjennykset, joista voidaan kyllä pitää myös erillistä jätelokikirjaa. Myös matkalla tehdyt erityishavainnot, kuten havaitut öljyvahingot, haaksirikot, väylätukokset, loistojen toimintavirheet tai rikkoutuneet merimerkit tulee kirjata lokikirjaan.
Maailmanpyörä palaa

Maailmanpyörä palaa on Tuomari Nurmion ja Viidennen kolonnan albumi vuodelta 1980. Se on Tuomari Nurmion toinen albumi. Vuoden 2003 remasteroidun CD:n bonuksena olevista kappaleista "Ankara" ja "Paha tyttö" ovat singlellä julkaistuja versioita ja "Huda huda!" on eri otto kuin levyllä oleva. 
Kappaleet.
Kaikki kappaleet säveltänyt ja sanoittanut Tuomari Nurmio, ellei toisin mainittu, sekä kaikki sovitukset Tuomari Nurmio &amp; Viides Kolonna, paitsi B3 sovittanut Luumu Kaikkonen.
A-puoli
B-puoli
Vuoden 2003 re-masteroidulla CD:llä
Jalkaväkirykmentti 26 (jatkosota)

Jalkaväkirykmentti 26 eli ns. Ässärykmentti oli Suomen maavoimien 12. divisioonan yksikkö jatkosodassa.
Rykmentin sotatie kulki Helsingistä Suokumaalta Säiniölle ja Petroskoin tieltä Karhumäkeen.
Perustaminen.
Jalkaväkirykmentti 26:n upseerit kutsuttiin palvelukseen 16. ja 17. kesäkuuta sekä aliupseerit ja miehistö 18. kesäkuuta 1941 alkaen. Rykmentin joukkojen kokoontumispaikkoina olivat:
Perustamisen yhteydessä oli ongelmia joukkojen saapumisen kanssa, koska kesäloma-ajan vuoksi kutsukortit eivät tavoittaneet kaikkia. Kaluston määrä ja laatu oli riittävä.
Keskittäminen.
Yksiköiden vajaista miehistövahvuuksista huolimatta, siirtyi rykmentti 20. - 26. kesäkuuta autokuljetuksin lähelle valtakunnan rajaa Miehikkälän kirkonkylän pohjoispuolelle. Tänne kuljetettiin myös myöhemmin ilmoittautuneet. Jalkaväkirykmentti 26 sai vasta ryhmitysalueella hevoset ja ajoneuvot. Osa saaduista valjaista ja ajoneuvoista oli erittäin huonossa kunnossa.
Rykmentti siirtyi marssien Taavetin asemalle heinäkuun ensimmäisten päivien aikana ja suoritti junamatkan Joutsenoon, mistä marssittiin rajalle. Se ryhmitettiin seuraavasti:
Reservissä olevat II ja III Pataljoona jatkoivat Miehikkälässä aloitettua koulutusta. I Pataljoonan joukot olivat kaikki asemissa noin kahdeksan kilometrin levyisellä alueella.
Sotatapahtumat.
Jalkaväkirykmentti 26 eteni 21.–30. elokuuta 1941 Imatran eteläpuolelta Viipurin etelä-kaakkoispuolelle (Länsi-Kannaksen valtaus). Tämän hyökkäysvaiheen aikana rykmentti oli siirretty 12. divisioonan alaisuudesta 4. divisioonan alaisuuteen, ja tässä komentosuhteessa se lähetettiin syyskuun alussa Itä-Karjalaan, missä se osallistui mm. Petroskoin valtaukseen johtaneisiin taisteluihin. Joulukuun alussa rykmentti oli mukana Karhumäen valtauksessa, jonka jälkeen miehet kieltäytyivät siirtymästä rintamavastuuseen muualle.
Uudelleen järjestelyjä ja lakkauttaminen.
Syyskuussa 1941 Jalkaväkirykmentti 26 oli järjestetty kaksipataljoonaiseksi ja Erillinen pataljoona 21 oli toiminut rykmentin kolmantena pataljoonana nimellä (III/JR 26), mutta 6. joulukuuta 1941 sen käskettiin käyttää aikaisempaa nimeään.
Kaksipataljoonaiseksi supistettu Jalkaväkirykmentti 26 kuului Päämajan suunnittelemiin kotiutettaviin rykmentteihin. Rykmentti kuului II Armeijakunnan alaiseen 4. divisioonaan, mutta siinä tapahtuneen joukkokieltäytymisen vuoksi suurin osa rykmentin henkilöstöä siirrettiin tammikuun puolivälissä 1943 Äänislinnaan VII Armeijakunnan komentajan alaiseksi. Sieltä Jalkaväkirykmentti 26 kotiutettiin Päämajan 5. maaliskuuta 1943 antaman käskyn perusteella.
Komentajat.
Rykmentinkomentajina olivat:
Paulon Säätiö

Paulon Säätiö on yleishyödyllinen suomalainen säätiö, joka jakaa apurahoja lääketieteellisen tutkimustyön, liikesivistyksellisen tutkimus- ja koulutustyön sekä kuvataiteen ja säveltaiteen edistämiseksi. Lisäksi säätiö pyrkii edistämään näiden alojen toimintaa tukemalla Paulon lääketieteen symposiumin ja Kansainvälisen Paulon sellokilpailun järjestämistä. Vuonna 2006 säätiö käytti kaikkiaan 496 000 euroa apurahoihin ja säätiön tukemien alojen edistämiseen. 
Säätiön historiaa.
Paulon Säätiön toiminta alkoi vuonna 1965 ravintoloitsija Reko Paulon (s. Grigori Pawlow, 1891 - 1957) lesken Hulda Paulon (1884 - 1963) ja heidän tyttärensä Marja Paulon (1921 - 1965) testamenteissaan tekemien lahjoitusten rahoituksella. Ensimmäiset apurahat säätiö jakoi vuonna 1966. 
Varatuomari Veikko Palotie toimi Hulda ja Marja Paulon lainopillisena neuvonantajana säätiötä perustettaessa. Paulojen testamenttimääräysten mukaisesti Palotie toimi säätiön ensimmäisenä puheenjohtaja kuolemaansa vuonna 1988 saakka.
Georges Canguilhem

Georges Canguilhem (4. kesäkuuta 1904, Castelnaudary – 11. syyskuuta 1995, Marly-le-Roi) oli ranskalainen filosofi, lääkäri ja Collège de Francen jäsen, joka oli erikoistunut tieteenfilosofiaan ja normatiivisuuden tutkimiseen. Hän oli kiinnostunut erityisesti biologian ja lääketieteen käsitehistoriasta.
Canguilhem opiskeli École normale supérieuressa ja Strasbourgin yliopistossa. Toisen maailmansodan aikana hän toimi Ranskan vastarintaliikkeessä. Vuonna 1955 hänestä tuli Sorbonnen yliopiston professori. Hän seurasi Gaston Bachelardia Tieteen historian instituutin johdossa.
Teoksia.
Englanniksi:
Rm (Unix)

rm on Unix-ohjelma tiedostojen ja hakemistopuiden poistoon. Rm poistaa viittauksen tiedostoon (oikeammin inodeen) hakemistopuusta ja viittausten määrän pudotessa nollaan tiedoston tila vapautetaan.
Käyttö.
valitsimet.
Esimerkkejä.
Tiedostojen a0.out ja a1.out poisto: 
Ongelmatapaukset.
Tiedostonimet.
Joskus tiedoston nimi saattaa alkaa esimerkiksi kontrollimerkillä tai "-":lla jolloin rm:n käyttö vaikeutuu. Tällöin kannattaa yrittää hyödyntää komentotulkin tukea säännöllisille lausekkeille ja -i valitsinta, joskin helpommin tällaisten tiedostojen poisto onnistunee esimerkiksi GNU Emacs:n hakemistoa käsittelevässä tilassa
Esimerkki, tiedoston -a.out poisto:
Jean Hyppolite

Jean Hyppolite (1907 Jonzac - 1968 Pariisi) oli ranskalainen filosofi ja Hegel-tutkija, joka tunnettiin Hegelin ja muiden saksalaisten filosofien puolestapuhujana. Hänen vaikutuspiiriinsä kuuluvat mm. Michel Foucault, Jacques Derrida, Gérard Granel, Etienne Balibar ja Gilles Deleuze.
Hyppolite valmistui École normale supérieuresta suunnilleen samaan aikaan kuin Jean-Paul Sartre. Vuonna 1939 hän julkaisi ensimmäisen ranskankielisen käännöksen Hegelin "Hengen fenomenologiasta". Toisen maailmansodan jälkeen hänestä tuli Strasbourgin yliopiston professori. Vuonna 1949 hän siirtyi Sorbonnen yliopistoon. Vuonna 1954 hänestä tuli École normale supérieuren johtaja ja vuonna 1963 hänet valittiin Collège de Franceen.
Adrian Gottlieb

Adrian Gottlieb on yhdysvaltalainen taidemaalari. Hän maalaa aina elävästä mallista. Gottlieb johtaa omaa kouluaan, Adrian Gottlieb Studio &amp; Atelieria, jossa hän opettaa vanhojen mestarien tapaa piirtää ja maalata.
Gottlieb syntyi ja kasvoi Vermontissa. Lapsuudessaan Gottlieb piirsi paljon ilman mallia ja elävästä mallista. 15-vuotiaana Gottlieb oli jo osallistunut ensimmäiseen näyttelyynsä ja saanut työstään tunnustusta. Hänen maalauksensa "Abenaki Tribal" voitti toisen sijan kongressin taidekilpailussa ja myöhemmin sen osti Vermontin yliopisto. 
Opiskellessaan Carnegie Mellon Yliopistossa Gottlieb alkoi tuntea lisää tarvetta piirustustaitonsa harjoittamiseen. Hän päättyi siirtyä opiskelemaan RIT:ihin ja sieltä hän siirtyi Charles H. Cecil Studiosiin Firenzeen, Italiaan. Lopulta Gottlieb suoritti taiteiden kandidaatin tutkintonsa loppuun RIT:ssä ja Rochester Medical Universityssä. Hän erikoistui anatomiaan ja anatomiseen piirtämiseen.
Charles Cecilin ja Nicholas Beerin ohjauksessa Charles H. Cecil Studiosissa, hän tajusi renessanssista, varhaisiin impressionisteihin yltävän maalaustradition, joka oli suurimaksi osaksi kadonnut modernin taiteen takia. 1998 Gottlieb aloitti opinnot Florence Academy of Artissa, ja lyhyessä ajassa hän opiskelikin jo koulun maalausohjelmassa Daniel Gravesin ja Simona Dolcin ohjauksessa. Hän toimi myös itse koulussa ohjaajana 2001-2002, ja sai opinnot päätökseen 2002.
Tämän jälkeen Gottlieb siirtyi koulun normaalia tyyliä naturalistisempaan ilmaisuun. Hän asui Italiassa maalaten omassa asunnossaan ja opettaen nuoria oppilaita. Gottlieb osallistui 2002 Art Renewal Centerin kansainväliseen apurahakilpailuun, mikä antoi hänelle mahdollisuuden opiskella yksityisesti pitkäaikaisen mentorinsa, Maureen Hyden ohjauksessa.
2003 Gottliebille tarjottiin paikkaa Los Angeles Academy of Figurative Artissa. Hän esitteli siellä työskennellessään Barguen piirustusta, kipsipatsaiden piirustusta, elävän mallin pitkien asentojen piirustusta ja grisaille-tekniikalla tehtyä patsaiden maalausta. Gottlieb lähti Los Angeles Academy of Figurative Artista 2005. Sen jälkeen hän avasi oman studion Echo Parkiin, Kaliforniaan. Gottlieb halusi keskittyä omaan luovaan kehitykseensä. Hän opettaa edelleen omassa studiossaan kaksi päivää viikossa.
Gokusai

Gokusai () on MUCCun seitsemäs studioalbumi. Levy julkaistiin joulukuussa 2006.
Gokusai ilmestyi kolmena eri versioita, käsittäen rajoitetut painokset A ja B sekä tavallisen painoksen C. Versio A sisältää DVD:n yhtyeen Six Nine Days -kiertueesta. Versio B sisältää Devilish Years -dokumentin. C-veriossa ei ole DVD:tä, mutta se sisältää bonuskappaleet G.M.C ja Gerbera surf version, joita ei vastaavasti A- ja B-versioista löydy. Gokusain C-versio julkaistiin myös Euroopassa 23. helmikuuta 2007.
The Battle Rages On...

The Battle Rages On... on Deep Purplen vuonna 1993 julkaisema albumi. 
Deep Purplen niin kutsuttu "Mark II" -kokoonpano yhdistyi toisen kerran tällä albumilla. Ian Gillan oli palannut laulusolistiksi. Se jäi samalla kokoonpanon viimeiseksi albumiksi, sillä kitaristi Ritchie Blackmore erosi yhtyeestä marraskuussa 1993 Helsingin konsertin jälkeen.
Dirichlet’n karakteristika

Olkoon formula_1 polynomirengas ja formula_2 alkio, jonka aste on positiivinen. Dirichlet'n karakteri modulo formula_3 on kuvaus formula_4 jolle
Älykäs suunnittelija

 
Älykäs suunnittelija on älykkään suunnittelun teorian käsite, joka viittaa tietoiseen toimijaan, jonka katsotaan olevan vastuussa luonnossa havaittavasta monimutkaisuudesta ja järjestelmällisyydestä. Vaikka älykkään suunnittelun teorian kannattajat pitävät mahdollisena, että tämä suunnittelija on yliluonnollinen toimija, sitä ei määritellä tarkemmin esimerkiksi Jumalaksi, mikä erottaa älykkään suunnittelun perinteisestä kreationismista. Tällä tavalla se pyritään esittämään tieteellisesti neutraalina hypoteesina. Kyse on kuitenkin uskonnollisesta, ei tieteellisestä käsitteestä.
Älykkään suunnittelijan käytön perustelua.
Älykkään suunnittelijan () hypoteesi on saanut huomiota tieteen ja filosofian aloilla, erityisesti keskusteluissa evoluution mekanismeista ja luonnollisten prosessien rajoista. William Dembski on esittänyt mallin, jota hän kutsuu "suunnittelusuodattimeksi" (), määrittämään, milloin luonnossa havaitut rakenteet voivat olla älykkään suunnittelun tuotoksia. Dembskin menetelmä perustuu "monimutkaisen määritellyn informaation" () käsitteeseen. Hänen mukaansa älykkään suunnittelun tunnistaminen edellyttää, että jokin rakenne täyttää seuraavat ehdot:
Dembski esittää, että jos nämä ehdot täyttyvät, voidaan päätellä, että rakenne on suunniteltu. Hän myös esittää uuden informaation säilymisen lain, jonka mukaan monimutkainen informaatio ei voi syntyä luonnollisesti, vaan se edellyttää ulkoista suunnittelua.
Perustelujen arvostelua.
Kriitikot ovat huomauttaneet ongelmista Dembskin näkemyksissä. Sean Devinen mukaan älykkään suunnittelijan hypoteesi on liian epämääräinen ollakseen toimiva, ja Dembski hylkää virheellisesti luonnolliset selitykset, kuten evoluutioteorian ja luonnonvalinnan, vaikka ne riittäisivät selittämään biologisten rakenteiden monimutkaisuuden. Devine esittää seuraavat kolme argumenttia: 
Oletus älykkäästä suunnittelijasta.
Teoria älykkäästä suunnittelusta lähtee siitä, että eliöiden tiettyjen monimutkaisten rakenteiden synty on paremmin selitettävissä älyllisin syin (suunnittelu) kuin sattumalla luonnonlailla (mutaatiot ja luonnonvalinta). Teoria ei tutki itse suunnittelijaa eikä tee oletusta suunnittelijan persoonasta. Sen keskeisimmät työkalut palautumaton monimutkaisuus ja täsmennetty monimutkaisuus tarkastelevat suunnitelluiksi oletettuja kohteita, eivät itse suunnittelijaa.
Älykkään suunnittelun keskeisimmät edustajat, kuten Michael Behe ja William Dembski, jotka kaikki ovat yhteydessä yhdysvaltalaiseen Discovery Instituteen, uskovat suunnittelijan olevan kristinuskon Jumala. He eivät kuitenkaan päättele tätä uskoa älykkään suunnittelun argumentin perusteella, vaan erillisillä teologisilla ja filosofisilla syillä. Esimerkiksi William Dembski on tuonut esille uskonsa, että suunnittelija on kristinuskon Jumala, mutta hän erottaa tämän näkemyksen älykkään suunnittelun argumentin tieteellisistä perusteluista. Erkki Vesa Rope Kojosen mukaan sekä Behe että Dembski nojaavat näkemykseensä suunnittelijan identiteetistä argumentin ulkopuolisiin perusteisiin, korostaen, että älykkään suunnittelun argumentit itsessään eivät ota kantaa suunnittelijan tarkempaan olemukseen.
Lappeenrannan Teekkarilaulajat

Lappeenrannan Teekkarilaulajat ry (TL) on vuonna 1983 perustettu akateeminen mieskuoro. 
Historia.
Lappeenrannan Teekkarilaulajat on perustettu vuonna 1983. Keskeisenä hahmona kuoron perustamisvaiheessa toimi dir.mus, kunniateekkari, TL:n kunniajohtaja Oiva Käkelä haalimalla koulun käytäviltä kuorolaulusta kiinnostuneita teekkareita tulevan Teekkarilaulajat-nimisen kuoron laulajiksi. Vuoden 1988 keväällä Oiva Käkelä siirtyi sivuun, ja paikan täytti kunniateekkari Jukka Lind. Vuonna 2022 kuoron taiteellisena johtajana aloitti Seppo Äikäs.
Toiminta.
Lappeenrannan Teekkarilaulajat ylläpitää mieskuorotoimintaa Lappeenrannan-Lahden teknillisessä yliopistossa (LUT-yliopistossa) sekä toimii mieskuorolaulusta kiinnostuneiden Lappeenrannan teknillisen yliopiston opiskelijoiden sekä sieltä valmistuneiden diplomi-insinöörien ja kauppatieteiden maistereiden yhdyssiteenä. Kuoron toiminnassa on mukana noin 20 laulajaa. 
Esiintyminen ja ohjelmisto.
Lappeenrannan Teekkarilaulajat esiintyy lukuisissa ja mitä erilaisimmissa tilaisuuksissa ympäri vuoden kokoonpanon vaihdellessa kvartetista koko kuoroon. Ohjelmisto koostuu serenadeista, juomalauluista, isänmaallisia lauluista sekä suomalaisen pop- ja rockmusiikin helmistä. Teekkarilaulajat on levyttänyt Junnu Vainion, Juice Leskisen sekä Eppu Normaalin tuotantoa.
Düren

Düren on kaupunki Nordrhein-Westfalenin osavaltiossa, läntisessä Saksassa. Se sijaitsee Aachenin ja Kölnin kaupunkien välissä. Kaupungin läpi virtaa Rur (Maasin sivujoki). Kaupunki on pinta-alaltaan 85 neliökilometrin suuruinen. Vuoden 2022 lopussa siellä oli 93 207 asukasta. Asukastiheys kaupungissa on 1 097 as./km².
Düren on Dürenin piirikunnan keskuskaupunki. Kaupunki on jaettu 15 kaupunginosaan.
Historia.
Düren oli alkujaan frankkien asutuskeskus, joka mainitaan kirjallisissa lähteissä ensi kertaa vuonna 748. Kaarle Suuri piti sitä tukikohtanaan. Se siirtyi Jülichin herttuoille 1200-luvulla ja tuhottiin lähes kokonaan 1543 herttuoiden sotiessa keisari Kaarle V:tä vastaan. Kaupunki tuhottiin uudelleen toisessa maailmansodassa ja on senkin jälkeen jälleenrakennettu.
Ystävyyskaupungit.
Dürenillä on seitsemän ystävyyskaupunkia:
Fillmore

Fillmore on Disney Channel -kanavalla esitetty animaatiosarja. Poliisielokuvien ja TV-sarjojen kliseet on siinä siirretty koulumaailmaan, jossa Yläaste X:n turvapartio joutuu setvimään rikoksia. 
Sarjan päähenkilö on Cornelius Fillmore, turvapartiolainen, joka oli ennen koulun pahimpia vandaaleja. Hänen apurinaan toimii Ingrid Third, jonka erikoiskykynä rikosten setvimisessä on hänen valokuvamuistinsa. Muita hahmoja ovat rehtori Folsom ja ylikonstaapeli Vallejo. Cornelius saa aina rikolliset kiinni, mutta hänellekin käy joskus kalpaten.
Henkilöt.
Cornelius Fillmore on Yläaste X:n turvapartion jäsen. Fillmore oli ollut koulun pahimpia rötöstelijöitä, mutta lopulta Fillmore oli päättänyt jättää rötökset ja siirtyä Yläaste X:n turvapartioon jäseneksi, jossa hän menestyy hyvin.
Ingrid Third on Fillmoren ystävä ja hänen partnerinsa Yläaste X:n turvapartiossa.
Vallejo on Yläaste X:n turvapartion johtaja, hän on hieman muita tukevampi.
Dawn S. Folsom on Yläaste X:n turvapartion rehtori ja hän on tiukka kuin tomeratäti
Sarjassa on myös monta muuta hahmoa kuten Karen Tehama, Joseph Anza ja Danny O'Farrell, mutta he eivät esiinny paljon sarjassa.